CELEX: 32008D0571
Language: el
Date: 2008-07-08 00:00:00
Title: 2008/571/ΕΚ: Απόφαση του Συμβουλίου, της 8ης Ιουλίου 2008 , για την τροποποίηση της απόφασης 98/481/ΕΚ σχετικά με την έγκριση των εξωτερικών ελεγκτών της Ευρωπαϊκής Κεντρικής Τράπεζας

11.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 183/34
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 8ης Ιουλίου 2008
   για την τροποποίηση της απόφασης 98/481/ΕΚ σχετικά με την έγκριση των εξωτερικών ελεγκτών της Ευρωπαϊκής Κεντρικής Τράπεζας
   (2008/571/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   το πρωτόκολλο για το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, το οποίο προσαρτάται στη συνθήκη για την ίδρυση της Ευρωπαϊκής Κοινότητας, και ιδίως το άρθρο 27 παράγραφος 1,
   τη σύσταση ΕΚΤ/2008/2 της Ευρωπαϊκής Κεντρικής Τράπεζας, της 30ής Απριλίου 2008, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Ευρωπαϊκής Κεντρικής Τράπεζας (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους συνιστά το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Οι θητείες των Coopers & Lybrand (1998-2003) και KPMG Deutsche Treuhand-Gesellschaft AG Wirtschaftsprüfungsgesellschaft (2003-2007) έληξαν με το πέρας του ελέγχου για το οικονομικό έτος 2007. Είναι, επομένως, αναγκαίος ο διορισμός εξωτερικών ελεγκτών από το οικονομικό έτος 2008.
            
         
               (3)
            
            
               Το διοικητικό συμβούλιο της ΕΚΤ συνέστησε ότι θα πρέπει να διορισθεί, ως εξωτερικός ελεγκτής της ΕΚΤ, η PricewaterhouseCoopers Aktiengesellschaft Wirtschaftsprüfungsgesellschaft, για τα οικονομικά έτη 2008 έως 2012,
            
         ΑΠΟΦΑΣΙΖΕΙ:
   Άρθρο 1
   Το άρθρο 1 της απόφασης 98/481/ΕΚ του Συμβουλίου (2) αντικαθίσταται από το ακόλουθο κείμενο:
   
      «Άρθρο 1
      Η PricewaterhouseCoopers Aktiengesellschaft Wirtschaftsprüfungsgesellschaft εγκρίνεται ως εξωτερικός ελεγκτής της ΕΚΤ για τα οικονομικά έτη 2008 έως 2012».
   
   Άρθρο 2
   Η παρούσα απόφαση κοινοποιείται στην ΕΚΤ.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 8 Ιουλίου 2008.
      
         
            Για το Συμβούλιο
         
         
            Η Πρόεδρος
         
         C. LAGARDE
         
      
   
   
      (1)  ΕΕ C 114 της 9.5.2008, σ. 1.
   
      (2)  ΕΕ L 216 της 4.8.1998, σ. 7.